Работы прысвечаны праблемам станаўлення і ўмацавання эканамічнай незалежнасці, паглыблення эканамічных рэформаў і ўстанаўлення рынкавых адносін у Казахстане, радыкальнага пераўтварэння адносін уласнасці і захавання адзінай эканамічнай прасторы як умовы пераадолення крызісу ў эканоміцы Рэспублікі Казахстан і іншых краін СНД. Распрацаваў праблемы развіцця Казахстана як суверэннай дзяржавы, канцэпцыю сацыяльна арыентаванай рынкавай эканомікі, структурнай і інвестыцыйнай палітыкі, напрамкі і мадэлі рацыянальнага рэсурсазберажэння як асновы павышэння эканамічнага патэнцыялу Рэспублікі. Абгрунтаваў ключавыя напрамкі дзяржаўнай палітыкі ў галіне паслядоўнага правядзення рэформаў ва ўсіх сферах эканамічнага, сацыяльнага і грамадскага жыцця, умацавання дзяржаўнасці Казахстана.